Flannern-Rundfohrt

De Flannern-Rundfohrt („De ronde van Vlaanderen“, "vlaanderens mooiste") is dat populärst Eendagsrennen in Belgien un neben Paris-Roubaix seker ok dat populärst Eendagsrennen vun de Welt un wurrd to de Klassiker un to de fiev Monumente vun den Radsport tellt. 

De „Ronde“ find jedes Johr Anfang April statt, genau een Week vör Paris-Roubaix. Dat Rennen weer Deel vun de nah de Saison 2004 afschafft Rad-Weltcup un hörr tüschen 2005 un 2010 to de UCI ProTour, en nee inführt Serie vun de wichtigst Radrennen vun een Johr, un siet 2011 to de Nahfolgeserie UCI World Tour.

 Historie 
Da hüüd vun’ Grote Markt in Brügge ut dör den radsportverrückten fläämsch Deel vun Belgien führend Rennen wurr eerstmals 1913 fohren. Eerst Winner weer de Belgier Paul Deman. To’n Anfang man wenig spoodriek un dör den Eersten Weltkrieg ünnerbraken, wurr dat Rennen in de 1920er und 1930er Johren populärer. Bit in de 1950er Johren bestunn de Streck upgrund vun untorekend Straatenutbau ut nich asplateert Weeg. Hüüd besteiht ehder dat Problem överhoopt noch Koppsteenplaasterstrecken to finnen. De „Ronde“ is dat wichtigst Radrennen in Flannern un tosommen mit Lüttich-Bastogne-Lüttich un den Flèche Wallonne dat wichtigst in Belgien.

Ökelnaam vun dat Rennen is Vlaanderens mooiste (dat Muiste vun Flannern). De tallloos fläämsch Fans maken de Ronde jedes Johr weer to dat gröttste Volksfest in Belgien. In Oudenaarde gifft dat en Museum to de Historie vun de Rundfohrt.

 Streck 

De Streckenführung vun de Flannern-Rundfohrt ännert sück vun Johr to Johr man blots wenig. Nahdem de eerst rund 150 km up flaak Streck absolveert wurrn, führt de tweete Deel vun dat rund 250 km lang Rennens dör hügelig Gegend de so nömmt „fläämsch Ardennen“, faken up eng Weeg un över kört, steil Anstieg. Dordör gellt dit Rennen as düütlich stuurder as Paris-Roubaix. Dat Ziel liggt siet 1973 up den Halsesteenweg in Meerbeke. De Verdrag mit Meerbeke as Zielstadt löppt nah 2011 ut, kann aber för 10 Johr verlängert wurrn. 

 „Hellingen“ 
Entscheedend för den Utgang vun dat Rennen sünd de dort anfohrend tallriek Hellingen, köer un giftig Anstieg vun meest nich mehr as 2 km Längt un 60–100 m Hööchünnerscheed, aber bit över 20 Perzent Steigung, de todem to’n grooten Deel nich aspalteert sünd. An’ berühmtesten un gefürchtetsten sünd de Oude Kwaremont, de Koppenberg un kört vör Enn’ vun dat Rennen de Müer vun Geraardsbergen mit Steigungen vun bit to 20 %. In de letzten Johren weern bi de Ronde söbenteihn Hellingen to överqueren. Dat letzt Hinnernis vör dat Ziel is de Bosberg, rund teihn Kilometer vör dat Ziel.

Völ „Hellingen“ wurrd all vör de Flannern-Rundfohrt in tallriek fläämsch Fröhjohrsklassiker anfohren, so bispeelswies bi den Scheldepries, den E3-Pries, den Dree Daag vun De Panne oder den Omloop Het Nieuwsblad.

 „Kasseien“ 
De „Kasseien“ (fläämsch för Koppsteenplaaster) fallen bi de Ronde regelmatig mit de Hellingen tosommen, wat de Anstieg umso stuurder makt. Utnahmen dorvan sünd blots de Paddestraat un Mater, jeweils över twee Kilometer lang flaak Passagen up Koppsteenplaaster.

De Koppenberg wurr van 1988 bit 2003 ut dat Programm nommen, wiel de Radrennfohrer Jesper Skibby up dat rutschig Koppsteenplaaster utrutscht un binah vun dat Jury-Auto överfohren wurrn weer. Man hett den Straatenbelag vun de Anstieg intüschen gründlich överhaalt un de Barg weer in de Saison 2006 weer Deel vun de Streck.

Anfang November 2006 hebbt de Organisatoren vun dat fläämsch „Monument“ bi en Pressekonferenz bekannt geven, dat de Koppenberg bi de folgend Utgaav an’ 8. April 2007 nich anfohren wurrn sull. Man wull dormit en „Fiasko“ as bi dat letzt Mal verhinnern. Bi de 90. Flannern-Rundfohrt in’ Fröhjohr 2006 harrn tallriek Fohrer an den Koppenberg all Siegchancen verloren. Blots teihn Fohrer kunnen den Anstieg mit dat Rad absolveeren, de annern mussen to Foot gahn, as dat as so faken Stürze an den „Karkhoff vun de Ambitschoonen“ de Straat blockeeren deen.

 Sieger 
Jeweils dree Mal hemm de Italiener Fiorenzo Magni as ok de Belgier Achiel Buysse, Eric Leman, Johan Museeuw un Tom Boonen un de Swiezer Fabian Cancellara dat Rennen wunnen. Eenzig düütsch Winner sünd Rudi Altig 1964 un Steffen Wesemann 2004. 

Siet 2004 gifft dat ok en Fruenkonkurrenz. De Fruen fohrt vun Oudenaarde ut de sülvig Streck as de Mannlüüd, fangen aber eenig Stünn vörher an. Eerst Winnerin weer de Russin Sulfija Chassanowna Sabirowa, de hüüd för Kasachstan fohrt.

An Dag vör dat Profirennen gifft dat en Jedermann-Version, bi de neben Deelstrecken över 75 oder 150 km ok de komplette original Streck över ca. 250 km absolveert wurrn kann.

 Siegerlist vun de Profis 
 2022 20px|Nedderlannen Mathieu van der Poel
 2021 20px|Däänmark Kasper Asgreen
 2020 20px|Belgien Mathieu van der Poel
 2019 20px|Italien Alberto Bettiol
 2018 20px|Nedderlannen Niki Terpstra
 2017 20px|Belgien Philippe Gilbert
 2016 20px|Slowakei Peter Sagan
 2015 20px|Norwegen Alexander Kristoff
 2014 20px|Swiez Fabian Cancellara
 2013 20px|Swiez Fabian Cancellara
 2012 20px|Belgien Tom Boonen
 2011 20px|Belgien  Nick Nuyens
 2010 20px|Swiez Fabian Cancellara
 2009 20px|Belgien  Stijn Devolder
 2008 20px|Belgien  Stijn Devolder
 2007 20px|Italien Alessandro Ballan
 2006 20px|Belgien Tom Boonen
 2005 20px|Belgien Tom Boonen
 2004 20px|Düütschland Steffen Wesemann
 2003 20px|Belgien Peter Van Petegem
 2002 20px|Italien Andrea Tafi
 2001 20px|Italien Gianluca Bortolami
 2000 20px|Belgien Andrej Tchmil
 1999 20px|Belgien Peter Van Petegem
 1998 20px|Belgien Johan Museeuw
 1997 20px|Däänmark Rolf Sørensen
 1996 20px|Italien Michele Bartoli
 1995 20px|Belgien Johan Museeuw
 1994 20px|Italien Gianni Bugno
 1993 20px|Belgien Johan Museeuw
 1992 20px|Frankriek Jacky Durand
 1991 20px|Belgien Edwig Van Hooydonck
 1990 20px|Italien Moreno Argentin
 1989 20px|Belgien Edwig Van Hooydonck
 1988 20px|Belgien Eddy Planckaert
 1987 20px|Belgien Claude Criquielion
 1986 20px|Nedderlannen Adrie van der Poel 1985 20px|Belgien Erik Vanderaerden
 1984 20px|Niederlande Johan Lammerts
 1983 20px|Nedderlannen Jan Raas
 1982 20px|Belgien  René Maertens
 1981 20px|Nedderlannen Hennie Kuiper
 1980 20px|Belgien  Michel Pollentier
 1979 20px|Nedderlannen Jan Raas
 1978 20px|Belgien  Walter Godefroot
 1977 20px|Belgien  Roger De Vlaeminck
 1976 20px|Belgien  Walter Planckaert
 1975 20px|Belgien  Eddy Merckx
 1974 20px|Nedderlannen Cees Bal
 1973 20px|Belgien  Eric Leman
 1972 20px|Belgien  Eric Leman
 1971 20px|Nedderlannen Evert Dolman
 1970 20px|Belgien  Eric Leman
 1969 20px|Belgien  Eddy Merckx
 1968 20px|Belgien  Walter Godefroot
 1967 20px|Italien Dino Zandegù
 1966 20px|Belgien Edward Sels
 1965 20px|Nedderlannen Jo de Roo
 1964 20px|Düütschland  Rudi Altig
 1963 20px|Belgien Noël Foré
 1962 20px|Belgien Rik Van Looy
 1961 20px|Grootbritannien Tom Simpson 
 1960 20px|Belgien Arthur De Cabooter
 1959 20px|Belgien Rik Van Looy
 1958 20px|Belgien Germain Derijcke
 1957 20px|Belgien  Fred De Bruyne
 1956 20px|Frankriek Jean Forestier
 1955 20px|Frankriek Louison Bobet
 1954 20px|Belgien  Raymond Impanis
 1953 20px|Nedderlannen Wim van Est
 1952 20px|Belgien  Roger Decock
 1951 20px|Italien Fiorenzo Magni
 1950 20px|Italien Fiorenzo Magni 1949 20px|Italien Fiorenzo Magni
 1948 20px|Belgien  Albéric Schotte
 1947 20px|Belgien  Emiel Faignaert
 1946 20px|Belgien  Rik Van Steenbergen
 1945 20px|Belgien  Sylvain Crysolle
 1944 20px|Belgien  Rik Van Steenbergen
 1943 20px|Belgien  Achiel Buysse
 1942 20px|Belgien  Albéric Schotte
 1941 20px|Belgien  Achiel Buysse
 1940 20px|Belgien  Achiel Buysse
 1939 20px|Belgien  Karel Kaers
 1938 20px|Belgien  Edgard De Caluwé
 1937 20px|Belgien  Michel D'Hooghe
 1936 20px|Belgien  Louis Hardiquest
 1935 20px|Belgien  Louis Duerloo
 1934 20px|Belgien  Gaston Rebry
 1933 20px|Belgien  Alfons Scheepers
 1932 20px|Belgien  Romain Gijssels
 1931 20px|Belgien  Romain Gijssels
 1930 20px|Belgien  Frans Bonduel
 1929 20px|Belgien  Joseph Dervais
 1928 20px|Belgien  Jan Mertens
 1927 20px|Belgien  Gerard Debaets
 1926 20px|Belgien  Denis Verschueren
 1925 20px|Belgien  Julien Delbecque
 1924 20px|Belgien  Gerard Debaets
 1923 20px|Swiez Heiri Suter
 1922 20px|Belgien  Léon Devos
 1921 20px|Belgien  René Vermandel
 1920 20px|Belgien  Jules Vanhevel
 1919 20px|Belgien  Henri Van Lerberghel
 1915 - 1918 nich utdragen
 1914 20px|Belgien  Marcel Buysse
 1913 20px|Belgien  Paul Deman

 Weblinks 

 Websteed vun de Rennorganisatschoon (nedderlannsch, engelsch, franzöösch)

Kategorie:Radrennen
Kategorie:Belgien